alexandrainst/scandi-wiki huggingface dataset:
Sein krit

Sein eller øvre krit er den andre av to epokar i krittida. Han starta for 100 millionar år sidan og enda for 65,5 millionar år sidan.

Paleogeografi
Amerika flytta seg gradvis vestover og Atlanterhavet utvida seg. India heldt fram nordver mot Asia. På den sørlege halvkula sat Australia og Antarktis framleis saman og byrje å drive bort frå Afrika og Sør-Amerika. Europe var på denne tida ei øygruppe og på nokre av desse øyane fanst endemiske dvergdinosaurar.

Dyrliv
Dinosaurane dominerte landjorda under sein krit, mellom anna Tyrannosaurus rex, som var den største kjøtetaren på denne tida. Fuglane vart stadig vanlegare og mangfaldige og erstatta etter kvart flygeøglene. Pattedyra vart òg vanlege, men var framleis primitive og små. 

I havet dukka brått mosasaurane opp og utvikla seg særs raskt. Moderne haiar og store pliosaurar dukkar òg opp, saman med dei enorme (13 meter lange) elasmosaurane. Desse rovdyra livnærte seg på mange fiskar, som hadde utvikla seg til moderne former.

Masseutryddinga

Krit-tertiær-utryddinga var ei stor masseutrydding av dyr og planter i løpet av geologisk kort tid for om lag 65,5 millionar år sidan. Ho vert ofte kalla K-T-utryddinga, og er knytt til eit uvanleg tyng berglag som ein finn over heile jorda. Hendinga markerer slutten på mesozoikum og byrjinga på kenozoikum. 

Alle dinosaurar som ikkje utvikla seg til fuglar døydde ut i K-T-utryddinga. I tillegg døydde mange virvellause dyr og planter ut under hendinga. Pattedyr og fuglar klarte seg godt gjennom hendinga. 

Forskarar meiner at K-T-utryddinga kan ha vore skapt av ei katastrofal hending som eit massivt asteroidenedslag eller kraftig vulkansk aktivitet. Fleire nedslagskrater og massive vulkanar i Deccan-trappene har vorte datert til om lag same tid som utryddinga fann stad. Desse geologiske hendingane kan ha redusert sollyset så mykje at fotosyntesen vart hindra og den globale økologien vart forstyrra. Andre forskarar meiner at utryddingane skjedde meir gradvis på grunn av endringar i havnivå og klima.

Kjelder
Denne artikkelen bygger på «Late Cretaceous» frå ,  den 25. august 2008. 
 oppgav desse kjeldene:

Krittida
Geologiske tidsperiodar
Berriasium

Berriasium er den første alderen i epoken tidleg krit og den første i heile krittida. Han varte frå 145,5 ± 4,0 til 140,2 ± 3,0 millionar år sidan. Berresium kjem etter tithonium i sein jura og før valanginium i tidleg krit.

Kjelder 
 Denne artikkelen bygger på «Berriasian» frå , den 25. august 2008. 

Krittida
Geologiske tidsperiodar
Silikon i tatti

«Silikon i tatti» er ein humoristisk låt gitt ut av bandet Vassendgutane frå Ørsta på Sunnmøre. Songen vart lansert våren 2008 på albumet XO som i juli same året hadde selt til dobbel platina . Songen handlar om sunnmørskvinner som etter å ha fått pengar tilbake på skatten reiser til Oslo for å operere silikonimplantat i brysta. «Tatti» er eit sunnmørsk uttrykk for «puppar».

Forfattar er Arthur Johan Bjørdal.

Sjå også 
 Vassendgutane

Kjelder

Bakgrunnsstoff 
 Vassendgutane si heimeside

Norske songar
Songar frå 2008
Vassendgutane
Valanginium

Valanginium er den andre alderen i epoken tidleg krit. Han varte frå 140,2 ± 3,0 til 136,4 ± 2,0 millionar år sidan. Valanginium kjem etter berriasium og før hauterivium. Han er kalla opp etter Valangin, ein liten by nord for Neuchâtel i Jurafjella i Sveits.

Kjelder 

 Denne artikkelen bygger på «Valanginian» frå , den 25. august 2008. 

Krittida
Geologiske tidsperiodar
XO av Vassendgutane

XO er eit musikkalbum av Vassendgutane som blei utgitt i 2008.

Spor 

 «Hytta mi» - 2:38 
 «Brøytebruda» - 3:37 
 «Istid» - 3:09 
 «Båtfolk» - 4:39 
 «Sju kara» - 3:40 
 «Oksi e lause» - 3:50 
 «Trandal» - 3:39 
 «Silikon i tatti» - 3:46 
 «Onkel Ruth» - 2:50
 «Skjeta onderbrok» - 3:08
 «Svigermora bak» - 2:57
 «landbruksmesse» - 3:00
 «Ballj» - 4:18

Musikkalbum frå 2008
Vassendgutane
Norske musikkalbum
Heathrow Terminal 5 stasjon

Heathrow Terminal 5 stasjon er ein delt stasjon mellom jarnbanen og Piccadilly-linja i London, som går frå terminal fem på Heathrow lufthamn. Undergrunnsbanen går vidare til Heathrow Terminals 1, 2, 3 undergrunnsstasjon.

Stasjonar på London Underground
Heathrow Terminals 1, 2, 3 undergrunnsstasjon

Heathrow Terminals 1, 2, 3 undergrunnsstasjon er ein stasjon på Piccadilly-linja som ligg på Heathrow lufthamn i London. Han er ein del av London Underground og ligg i London Borough of Hillingdon.

Stasjonar på London Underground
Hauterivium

Hauterivium er den tredje alderen i epoken tidleg krit. Han varte frå 136,4 ± 3 til 130 ± 1,5 millionar år sidan. Hauterivium kjem etter valanginium og før barremium.

Kjelder 
 Denne artikkelen bygger på «Hauterivian» frå , den 25. august 2008. 
  oppgav desse kjeldene: 
 GeoWhen Database - Hauterivian

Krittida
Geologiske tidsperiodar
Heathrow Terminal 4 undergrunnsstasjon

Heathrow Terminal 4 undergrunnsstasjon er ein stasjon på Piccadilly-linja som ligg under London lufthamn, Heathrow i London. Han er ein del av London Underground.

Stasjonar på London Underground
Hatton Cross undergrunnsstasjon

Hatton Cross undergrunnsstasjon er ein stasjon på Piccadilly-linja i London. Han er ein del av London Underground og ligg nær Heathrow lufthamn.

Stasjonar på London Underground
Hounslow West undergrunnsstasjon

Hounslow West undergrunnsstasjon er ein stasjon på Piccadilly-linja i London. Han er ein del av London Underground og ligg i London Borough of Hounslow.

Stasjonar på London Underground
Hounslow Central undergrunnsstasjon

Hounslow Central undergrunnsstasjon er ein stasjon på Piccadilly-linja i London. Han er ein del av London Underground og ligg i London Borough of Hounslow.

Stasjonar på London Underground
Barremium

Barremium er den fjerde alderen i epoken tidleg krit. Han varte frå 130 ± 1,5 til 125 ± 1,0 millionar år sidan. Barremium kjem etter hauterivium og før aptium.

Typelokaliteten for barremium er i nærleiken av landsbyen Barrême i Alpes-de-Haute-Provence i Frankrike. Henry Coquand definerte alderen og namngav han i 1873. Starten for barremium er definert ut frå første gong ammonittane Spitidiscus hugii og Spitidiscus vandeckii dukkar opp. Slutten av alderen er sett til ei geomagnetisk reversering ved starten av kronosonen M0r.

Kjelder 
 Denne artikkelen bygger på «Barremian» frå , den 25. august 2008. 
  oppgav desse kjeldene: 
 Cossmann, M. & Pelat, E. (1907): Le Barrémien supérieur à faciès Urgonien de Brouzet-lès-Alais (Gard). Mémoires de la Société Géologique de France, Paléontologie 15(37): 5-42.
 Guzjikov, A.Yu. & Barabosjkin, E.J. (2006): Assessment of diachronism of biostratigraphic boundaries by magnetochronological calibration of zonal scales for the Lower Cretaceous of the Tethyan and Boreal belts. Doklady Earth Sciences 409(6): 843-846.

Fotnotar 

Krittida
Geologiske tidsperiodar
Hounslow East undergrunnsstasjon

Hounslow East undergrunnsstasjon er ein stasjon på Piccadilly-linja i London. Han er ein del av London Underground og ligg i London Borough of Hounslow.

Stasjonar på London Underground
Boston Manor undergrunnsstasjon

Boston Manor undergrunnsstasjon er ein stasjon på Piccadilly-linja i London. Han er ein del av London Underground og ligg delvis i London Borough of Hounslow og delvis i London Borough of Ealing.

Stasjonar på London Underground
Aptium

Aptium er den femte alderen i epoken tidleg krit. Han varte frå 125,0 ± 1,0 til 112,0 ± 1,0 millionar år sidan. Aptium kjem etter barremium og før albium.

Kjelder 
 Denne artikkelen bygger på «Aptian» frå , den 25. august 2008. 
  oppgav desse kjeldene: 
 International Commission on Stratigraphy

Krittida
Geologiske tidsperiodar
Northfields undergrunnsstasjon

Northfields undergrunnsstasjon er ein stasjon på Piccadilly-linja i London. Han er ein del av London Underground og ligg i London Borough of Ealing.

Stasjonar på London Underground
Albium

Albium (fransk albien, adjektivform av Aube) er den siste alderen i epoken tidleg krit. Han varte frå 112,0 ± 1,0 til 99,6 ± 0,9 millionar år sidan. Albium kjem etter aptium og før cenomanium i [[sein krit]. 

Namnet albium vart lagt fram i 1842 av Alcide d'Orbigny.

Kjelder 
 Denne artikkelen bygger på «Albian» frå , den 25. august 2008. 
 «Albium» i Oxford English Dictionary
 «ALBIEN, IENNE, subst. masc. et adj.» i CNRTL
 

Krittida
Geologiske tidsperiodar
Cenomanium

Cenomanium (òg kalla woodbinium) er den første alderen i epoken sein krit. Han varte frå 99,6 ± 0,9 til 93,5 ± 0,8 millionar år sidan. Cenomanium kjem etter albium i tidleg krit og før turonium i sein krit. 

Cenomanium er kjend for å ha hatt det høgaste havnivået som har vore dei siste 600 millionar åra, om lag 150 meter høgare enn i dag. Store delar av det som i dag er tørt land låg dermed under grunnhav.

Kjelder 
 Denne artikkelen bygger på «Cenomanian» frå , den 25. august 2008. 

Krittida
Geologiske tidsperiodar
Turonium

Turonium er den andre alderen i epoken tidleg krit. Han varte frå 93,5 ± 0,8 til 89,3 ± 1 millionar år sidan. Turonium kjem etter cenomanium og før coniacium. 

Turonium vart definert av den franske paleontologen Alcide d'Orbigny (1802 - 1857), som kalla han opp etter byen Tours i Frankrike.

Kjelder 
 Denne artikkelen bygger på «Turonian» frå , den 25. august 2008. 
  oppgav desse kjeldene: 
 GeoWhen Database - Turonian

Krittida
Geologiske tidsperiodar
Coniacium

Coniacium er den tredje alderen i epoken sein krit. Han varte frå 89,3 ± 1 til 85,8 ± 0,7 millionar år sidan. Coniacium kjem etter turonium og før santonium.

Kjelder 
 Denne artikkelen bygger på «Coniacian» frå , den 25. august 2008. 
  oppgav desse kjeldene: 
 GeoWhen Database - Coniacian

Krittida
Geologiske tidsperiodar
Santonium

Santonium er den fjerde alderen i epoken sein krit. Han varte frå 85,8 ± 0,7 til 83,5 ± 0,7 millionar år sidan. Santonium kjem etter coniacium og før campanium. 

I følgje ICS er starten definert til då dei toskjela skaldyra Cladoceramus undulatoplicatus dukkar opp og slutten er markert ved utryddinga av sjølilja Marsupites testudinarius.

Kjelder 
 Denne artikkelen bygger på «Santonian» frå , den 25. august 2008. 
  oppgav desse kjeldene: 
 GeoWhen Database - Santonian

Krittida
Geologiske tidsperiodar
Campanium

Campanium er den femte alderen i epoken sein krit. Han varte frå 83,5 ± 0,7 til 70,6 ± 0,6 millionar år sidan. Coniacium kjem etter santonium og før maastrichtium. Han er kalla opp etter den franske landsbyen Champagne i departementet Charente-Maritime.

Kjelder 
 Denne artikkelen bygger på «Campanian» frå , den 25. august 2008. 

Krittida
Geologiske tidsperiodar
Augeflekka marihøne

Augeflekka marihøne (Anatis occelata) er ei 7 – 9 mm stor marihøne.  

Augeflekka marihøne er knytt til bartre.  Ho er vanleg i Noreg.

Kjelder 
 Bioforsk 06/2008: Vanlige norske marihøner

Marihøner
Takson namngjevne av Carl von Linné
Maastrichtium

Maastrichtium er den siste alderen i epoken sein krit, heile krittida og heile mesozoikum. Han varte frå 70,6 ± 0,6 til 65,5 ± 0,3 millionar år sidan. Maastrichtium kjem etter campanium og før danium i paleogen. Han er kalla opp etter Maastricht, ein by i Nederland, der det er funne mange fossil frå perioden, mellom anna var det her mosasauren vart oppdaga. 

Mot slutten av denne perioden var det ei masseutrydding kalla krit-tertiær-utryddinga, der mange kjende dinosaurar, dei som ikkje utvikla seg vidare til fuglar, døydde ut, samt svaneøgler, mosasaurar og mange andre mindre kjende grupper.

Kjelder 
 Denne artikkelen bygger på «Maastrichtian» frå , den 25. august 2008. 

Krittida
Geologiske tidsperiodar
Stripet marihøne

Stripet marihøne (Myzia oblongoguttata) er ei 6 – 8 mm stor marihøne. Ho lever på bartre, og er vanleg i Noreg.

Kjelder 
 Bioforsk 06/2008: Vanlige norske marihøner

Marihøner
Trettenprikka marihøne

Trettenprikka marihøne (Hippodamia tredecimpunctata) er ei 4,5 – 7 mm stor marihøne. Ho lever på våtmarker, og er vanleg i Noreg.

Kjelde 
Bioforsk 06/2008: Vanlige norske marihøner

Marihøner
Tuakau

Tuakau er ein by i Franklin District, i den delen av distriktet som ligg i regionen Waikato på Nordøya på New Zealand. Folketalet i byen var ved folketeljinga i 2006 3 504, ein oppgang frå 2 856 ved teljinga i 2001.

Byen, som vart grunnlagd i 1840, er tenestestad for det lokale jordbruksdistriktet, og er dessutan bustad til mange av dei tilsette i New Zealand Steel ved Glenbrook. Jordbruksaktivitetane består i sauedrift, mjølkeproduksjon, grønsakdyrking, fruktdyrking og fjørfedrift.

Den største grunnskulen i byen er Tuakau Primary, der Edmund Hillary var elev. 

Den største byen i nærleiken er Pukekohe.

Kjelder

Denne artikkelen bygger på «Tuakau» frå ,  den 25. august 2008.

Bakgrunnsstoff 
 Bykart over Tuakau - kan zoomast 
 Om Tuakau i Te Ara - An Encyclopaedia of New Zealand 1966

Byar på New Zealand
Busetnader i Waikato
På Ål stasjon

«Neger på Ål Stasjon» er ein slagersuksess frå det norske bandet Hellbillies. Teksten er skriven av Arne Moslåtten og songen kom ut i 1996.

Songen skildrar ein bygdegut frå Hallingdal sitt barndomsminne då han for fyrste gong fekk sjå ein person med annleis hudfarge på den lokale jarnbanestasjonen på Ål i Hallingdal. Songteksten tek lyarane med inn i undringa som eg-personen kjenner i samband med dette møtet.

Sjå også 
 Hellbillies

Bakgrunnsstoff 
 Hellbillies heimeside

Norske songar
Songar frå 1996
Hellbillies-songar
Ei krasafaren steinbu

«Ei krasafaren steinbu» er ein av det norske bandet Hellbillies sine store slagerar frå albumet Pela stein frå 1993. Songen skildrar korleis ein reinjegar går seg vill på fjellet i dårleg vær og søkjer ly i ei steinbu langt borte frå alt og alle («krasafaren» tyder «nedslite av ytre påverknader over lang tid»).

Songen er ei omarbeidd utgåve av «Past the Point of Rescue» skrive av iren Mick Hanley for den irske folkemusikaren Mary Black i 1989. Amerikanske Hal Ketchum spelte denne songen i 1991. Norsk tekst er skrive av Arne Moslåtten.

Sjå også 
 Hellbillies

Kjelder

Bakgrunnsstoff 
 Hellbillies si heimeside

Songar frå 1993
Hellbillies-songar
Kenozoikum

Kenozoikum, kainozoikum, neozoikum eller jorda si nytid (gresk καινός, kainos, som tyder «ny» og ζωή (zoe), som tyder «liv», altså til saman «nytt liv») er den siste og noverande geologiske æraen. Han dekkjer tida frå i dag og tilbake til 65,5 millionar år sidan. Starten er markert ved krit-tertiær-utryddinga på slutten av perioden krittida og æraen mesozoikum der alle dinosaurar som ikkje utvikla seg til fuglar døydde ut.

Inndeling 
Kenozoikum er delt inn i to periodar, paleogen og neogen, som igjen er inndelt i epokar. Paleogen består av paleocen, eocen og oligocen, og neogen består av miocen, pliocen, pleistocen og holocen. Tidlegare vart kenozoikum delt inn i periodane tertiær (paleocen til pliocen) og kvartær (pleistocen og holocen).

Tektonikk 
Geologisk er kenozoikum den æraen då kontinenta flytta seg til sine noverande posisjonar. kontinentet Australia delte seg frå Gondwana og dreiv nordover mot Søraust-Asia. Antarktis flytta seg til sin noverande posisjon over Sørpolen. Atlanterhavet vart større og seinare i æraen kolliderte Sør-Amerika med Nord-Amerika.

India kolliderte med Asia for mellom 55 og 45 millionar år sidan. Arabia kolliderte med Eurasia for om lag 35 millionar år sidan og lukka Tethyshavet.

Klima 
Kenozoikum har vore ein periode som har gradvis vorte avkjølt. I tidleg kenozoikum blokkerte materiale frå K-T-laget truleg solinnstrålinga i lang tid. Etter at Drakesundet mellom Australia og Antarktis var danna starta den antarktiske sirkumpolare havstraumen, som førte kaldt djuphavsvatn opp til overflata, og klimaet vart langt kjøligare. Klimaet vart varmare igjen i miocen då udekte gasshydrat slepte ut karbondioksid. Då Sør-Amerika knytte seg til Nord-Amerika og danna Panamaeidet vart Arktis sterkare avkjølt på grunn av at Humboldtstraumen og Golfstraumen vart sterkare, og det heile enda med siste glasiale maksimum.

Liv 
Kenozoikum er «det nye livet sin tidsalder». I løpet av æraen utvikla pattedyra seg frå små, enkle former til eit mangfald av landdyr, sjødyr og flygande dyr. Kenozoikum er like mykje savannen sin tidsalder og dei samavhengige blomsterplantene og insekta si tidsalder. Fuglar utvikla seg òg kraftig i kenozoikum.

Monte Bolca er ein viktig lagerstätte nær Verona i Italia som består av særs godt bevart fisk og andre fossil frå eocen.

Bakgrunnsstoff

Sjå òg 
 Geologisk tidsskala
 K-T-utryddinga

Kjelder 

 Denne artikkelen bygger på «Cenozoic» frå , den 25. august 2008. 
 oppgav desse kjeldene:

Geologiske tidsperiodar
Arne Moslåtten

Arne Moslåtten () er ein norsk musikar, komponist, musikklærar og rektor, men han er mest kjend som tekstforfattar og medlem av bandet Hellbillies.

Moslåtten handsamar fleire instrument, både fløyte, trekkspel og gitar. Han er utdanna faglærar ved Musikkonservatoriet i Bergen. I 1978 blei han rektor ved Ål musikkskule. I 1979 blei han med som gitarist i Toradertrioen og del av Tore Løvgreens orkester. Han har òg spela i Kåd'nbandet som ofte blir rekna som utgangspunktet for Hellbillies.

Moslåtten har lang erfaring innan folkemusikk og vann i 1986 Landskappleiken i klassa for «eldre folkemusikkinstrument». I tillegg har han turnert for Rikskonsertane. Han har fleire komposisjonar bak seg, mellom anna bestillingsverket «Brureferdi» i 1994.

Forfattar 
Moslåtten er medforfattar til eit undervisningsverk som omhandlar folkemusikken i Buskerud – «Kvint og kvart». Men han er likevel mest kjend for si rolle i Hellbillies. Songane blir omtala som sikre og presise i form, og med eit tematisk mangfold med presise observasjonar frå norsk bygdeliv. «Moslåttens tekster er så litterære at de er verd et nærmere studium» (Sveinung Nordstoga).

I 2008 vann han Edvard-prisen for tekstane til Hellbillies-plata Spissrotgang.

Litteratur 
 Sveinung Nordstoga: Mål dagen og skriv eit dikt! Tekstmøte mellom Hellbillies og Olav H. Hauge Essay i Norsk Litterær Årbok 2007 side 118.

Bakgrunnsstoff 
Nettstaden til Hellbillies

Norske låtskrivarar
Norske gitaristar
Hellbillies
Neogen

Neogen er ein geologisk periode som starta for 23,03 ± 0,05 millionar år sidan og som varte anten heilt fram til i dag, eller enda for 2,588 millionar år sidan ved byrjinga av kvartær. Neogen kjem etter paleogen og høyrer til æraen kenozoikum. International Commission on Stratigraphy (ICS) har føreslått at neogen skal bestå av epokane miocen og pliocen. 

Uttrykka neogensystem (formelt) og øvre tertiær (uformelt) skildrar bergartar som vart avsett under neogen. 

Neogen dekkjer ein periode på om lag 23 millionar år. Under neogen utvikla pattedyr og fuglar seg stort. Dei fleste andre former var relativt uendra. Kontinenta flytta seg noko og den viktigaste hendinga var at Nord-Amerika festa seg til Sør-Amerika i sein pliocen. Dette førte til kaldare klima som førte til den siste istida. Mennesket oppstod i løpet av perioden.

Usemje 
Neogen enda tradisjonelt ved slutten av pliocen, like før den eldre definisjonen av starten på kvartær. Enkelte geologar i dag meiner derimot at ein bør inkludere kvartær som ein del av neogen, og at neogen skal vere den noverande perioden som vi framleis er ein del av. Denne forvirrande terminologien og usemja mellom geologane om kvar ein skal setje dei geologiske grensene kjem av den forholdsvis fine tidsoppdelinga som er mogeleg å gjere i nyare tid, og at dei yngste sedimentære berglaga er bevart over eit mykje større område og viser mange fleire miljø enn tidlegare geologiske registreringar. Ved å dele kenozoikum i tre (eller to) periodar (paleogen, neogen og kvartær) i staden for sju epokar, vert lengda på periodane meir lik lengda på periodane i mesozoikum og palezozoikum. 

ICS føreslo ein gong at kvartær kunne reknast som ein underæra av neogen, som startar for 2,588 millionar år sidan, ved starten av alderen gelasium. International Union for Quaternary Research (INQUA) føreslo derimot at neogen og pliocen kunne ende for 2,588 millionar år sidan og at gelasium vart ein del av pleistocen og at kvartær vart rekna som den tredje perioden i kenozoikum. Dei viste til klimaendringane, havendringane og dei økologiske endringane som skjedd for 2,588 millionar år sidan. 2006 ICS and INQUA reached a compromise that made Quaternary a subera, subdividing Cenozoic into the old classical Tertiary and Quaternary, a compromise that was rejected by International Union of Geological Sciences because it split both Neogene and Pliocene in two.

Kjelder 
<div class="references-small">
 Denne artikkelen bygger på «Neogene» frå , den 26. august 2008. 
  oppgav desse kjeldene:

Bakgrunnsstoff
Kai Aage Pedersen

Kai Aage Pedersen er frå Sogndal, fødd 1965. Distriktsredaktør ved NRK Sogn og Fjordane frå 10. mai 2004, og var konstituert i stillinga frå 15. mars 2004. Redaksjonssjef i NRK Sogn og Fjordane frå 6. oktober 2003. Redaktør i Sogn Avis frå 2001-2003. Journalist i NRK Sogn og Fjordane frå 1992-2001, både ved kontoret i Førde og lokalkontoret i Sogn. Byrja som journalist i Sogn Avis i 1988.

I lag med Geirmund Henjum var Kai Aage Pedersen ein av to satiremakarar i radioprogramemt Vekas Fjogning som gjekk på lufta kvar fredag ettermiddag i over 10 år.

Utdanna lærar ved allmennlærarutdanninga ved Sogndal lærarhøgskule i 1990, med grunnfag i informatikk. Fyrste radiorøynsla fekk han i nærradioen Radio Gravenstein i Sogndal, som teknikar frå 1986-90.

Bakgrunnsstoff 
 NRK Sogn og Fjordane

NRK-tilsette
Fødde i 1965
Folk frå Sogndal
Vekas fjogning

Vekas fjogning var eit radioprogram som vart sendt kvar fredag ettermiddag i NRK Sogn og Fjordane – mesteparten av tida med Geirmund Henjum og Kai Aage Pedersen som programleiarar.

Programmet vart etter kvart ein institusjon i fylket, og trass i skarp satire, var det eit heidersteikn å få tittelen «Vekas fjogning». Fleire av programma ligg framleis ute på nettsidene til NRK Sogn og Fjordane.

Sjå òg 
 Radio Røysi

Radioprogram
NRK
Ngaruawahia

Ngāruawāhia (uttalt ) er ein by i regionen Waikato på Nordøya på New Zealand. Ved folketeljinga i 2006 hadde byen eit innbyggjartal på 5 106.

Det har vorte sett fram to tydingar av namnet til byen. Den eine er 'lat opp matgrytene', som skal koma frå ein fest som vart halden for fleire hundre år sidan for å feira samlinga av to stammar gjennom eit bryllaup.

Ei noko lausare omsetjing av ordet Ngāruawāhia (Wāhia-ngā-rua) tyder 'staden til dei to elvene' på maorispråk, med tanke på at elvene Waipa og Waikato renn saman her.

Geografi 

Ngāruawāhia ligg 20 km nordvest for Hamilton, der elvene Waikato og Waipa renn saman.

Invasjonen i 1863 
Etter Invasjonen i Waikato i 1863 av britiske imperietroppar fekk byen namnet Newcastle, men det vart snart etter endra attende til Ngāruawāhia.

Kīngitanga 
Ngāruawāhia er hovudsete for maorirørsla Kīngitanga eller King Movement. Dette var den offisielle residensen til den avdøde maoridronninga Te Arikinui Dame Te Atairangikaahu. Tūrangawaewae Marae ligg på den austlege elvebreidda til Waikatoelva i Ngāruawāhia, og vart etablert her i 1921.

Referansar 

 Denne artikkelen bygger på «Ngaruawahia» frå , den 26. august 2008. 

Busetnader i Waikato
Byar på New Zealand